రుద్రాంక్ష్ పాటిల్

రుద్రాంక్ష్ బాలాసాహెబ్ పాటిల్ (జననం 2003 డిసెంబర్ 16) 10 మీటర్ల ఎయిర్ రైఫిల్ ఈవెంట్‌లో ప్రత్యేకత కలిగిన భారతీయ క్రీడా షూటర్. ఇతడు 2022 వర్డ్ ఛాంపియన్షిప్స్‌లో 10 మీటర్ల ఎయిర్ రైఫిల్ విభాగంలో బంగారు పతకాన్ని గెలుచుకున్నాడు. ఇతడు అభినవ్ బింద్రా తర్వాత రెండవ భారతీయ ప్రపంచ ఛాంపియన్ అయ్యాడు. 
 ప్రారంభ జీవితం 
పాటిల్ 2003 డిసెంబర్ 16న మహారాష్ట్ర రాష్ట్రంలోని థానే నగరంలో జన్మించాడు. మొదట్లో ఇతడు చెస్, ఫుట్బాల్ క్రీడాలను ప్రారంభించాడు, కానీ తరువాత షూటింగ్ వైపు మారాడు. ఇతని తండ్రి బాలాసాహెబ్ పాటిల్, తల్లి హేమంగిణి పాటిల్ ఇతడిని షూటింగ్ క్రీడను ప్రాక్టీస్ చేయమని ప్రోత్సహించారు. పాటిల్ ముంబై విశ్వవిద్యాలయం నుండి అండర్ గ్రాడ్యుయేట్ డిగ్రీని పూర్తి చేశాడు. 
 వృత్తి 
హాంగ్జౌలో జరిగిన 2022 ఆసియా క్రీడలలో, పాటిల్ 10 మీటర్ల ఎయిర్ పిస్టల్ టీమ్ ఈవెంట్‌లో దివ్యాంశ్ పన్వర్, ఐశ్వరీ ప్రతాప్ సింగ్ తోమర్‌తో భారతదేశపు  మొదటి బంగారు పతకాన్ని గెలుచుకునే దిశలో ప్రపంచ రికార్డు స్కోరు సాధించాడు. కైరోలో జరిగిన 2022 ప్రపంచ ఛాంపియన్షిప్ 10 మీటర్ల ఎయిర్ రైఫిల్ ఈవెంట్లో బంగారు పతకం సాధించిన తరువాత ఇతడు 2024 పారిస్ ఒలింపిక్స్ కోటా స్థానాన్ని సాధించాడు. అంతకుముందు డేగులో జరిగిన 2022 ఆసియా ఛాంపియన్షిప్‌లో ఇతడు 10 మీటర్ల ఎయిర్ రైఫిల్ టీమ్ ఈవెంట్‌లో మొదటి స్థానంలో నిలిచాడు. ఒలింపిక్స్ కోసం ఇతడి  సన్నాహాలలో సహాయపడటానికి, ఒలింపిక్ పతక విజేత, ఇండియన్ ఒలింపిక్ అసోసియేషన్ (ఐఒఎ) ఉపాధ్యక్షుడు అయిన గగన్ నారంగ్, ప్రసిద్ధ జర్మనీ తుపాకీ తయారీ సంస్థ వాల్థర్ నుండి ప్రాయోజిత తుపాకీని పొందడానికి  సహకరించి, దానిని పూణే విలేకరుల సమావేశంలో పాటిల్‌కి అందజేశాడు.

 మూలాలు 

వర్గం:జీవిస్తున్న ప్రజలు
వర్గం:2003 జననాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు